Bilder fra Norgeshistorien

Bilder fra Norgeshistorien er en norsk faktaserie om norsk historie som ble sendt på NRK Fjernsyn i 1979. Serien er på seks episoder og omhandler hverdagslivet i det gamle norske bondesamfunnet i årene 1800–1850. Dette var perioden før industrialiseringen startet i Norge. Den inneholder enkelte dramatiserte sekvenser spilt av norske skuespillere. Serien ble skapt av Per Simonnæs. Historikerne Jens Arup Seip, Knut Mykland, Francis Sejersted, Ada Polak, Trygve Solhaug, Sivert Langholm og Bjørn Aarseth medvirket som faglige eksperter.

Episoder 
Serien hadde følgende episoder:

 Patrisiat og opprørere – episoden tar utgangspunkt i brev som Mary Wollstonecraft skrev hjem fra en Norgesreise i 1795
 I skyggen av Eidsvoll – episoden handler om opptakten til Eidsvollforsamlingen i 1814 og om overgangen fra forening med Danmark til union med Sverige
 Bordtomtene brenner – om storbrannen i Christiania i 1819, om trelasteksporten til London og om plankeadelens økonomiske sammenbrudd i 1820-årene
 Bondefiskeren fra Skjerstad
 Husmann i Ullensaker
 Sjøsame i Porsanger

Referanser

Eksterne lenker 

 

Norske faktaprogrammer på TV
Norske TV-serier fra 1970-årene
TV-produksjoner på NRK
Norges historie